cyanic-selkie/wikianc huggingface dataset:
ফ্যানারোজোয়িক
ফ্যানারোজোয়িক অধিযুগ হল ভূতাত্ত্বিক সময়ের কালক্রমের অন্তর্গত বর্তমান ভূতাত্ত্বিক অধিযুগ এবং এমন একটি সময় যখন প্রচুর পরিমাণে প্রাণী এবং উদ্ভিদ জীবন অস্তিত্ব লাভ করেছিল। এটা ৫৪.১ কোটি বছর পূর্ব হতে বর্তমান সময় পর্যন্ত অন্তর্ভুক্ত করে এবং এটা ক্যাম্ব্রিয়ান যুগ শুরু হওয়ার সাথে সাথেই শুরু হয়েছিল যখন বিচিত্র ধরনের শক্ত-খোলসযুক্ত প্রাণী সৃষ্টি হয়েছিল। এর নাম উদ্ভূত হয়েছিল প্রাচীন গ্রিক শব্দ φανερός (phanerós- ফ্যানারোজ) এবং ζωή (zōḗ- জোয়) থেকে যাদের অর্থ দৃশ্যমান জীবন এবং যেহেতু এটা বিশ্বাস করা হত যে জীবনের সূচনা হয়েছিল  ক্যাম্ব্রিয়ান যুগ হতে যা এই অধিযুগের অন্তর্ভুক্ত প্রথম যুগ ছিল। ফ্যানারোজোয়িক অধিযুগের পূর্বের সময়কে প্রাক্-ক্যাম্ব্রিয়ান কাল বলা হত যা বর্তমানে হেডিয়ান, আর্কিয়ান এবং প্রোটেরোজোয়িক অধিযুগে বিভক্ত হয়েছে।
ফ্যানারোজোয়িক অধিযুগের ব্যাপ্তিকাল শুরু হয়েছিল প্রাণীজগতের অনেক পর্বের দ্রুত উত্থানের মাধ্যমে; এসকল পর্বের বিভিন্ন বিচিত্র গঠনের বিবর্তনের মাধ্যমে; জটিল উদ্ভিদ প্রজাতির সৃষ্টি এবং উন্নতির মাধ্যমে; মাছের বিবর্তনের মাধ্যমে; কীট-পতঙ্গ এবং টেট্রাপডের সৃষ্টির মাধ্যমে এবং আধুনিক প্রাণীকুলের উন্নতির মাধ্যমে। আদিম ফ্যানারোজোয়িক অধিযুগে স্থলে উদ্ভিদ জীবনের সূচনা হয়েছিল। এই সময়কালে, টেকটোনিক বল মহাদেশগুলিকে স্থানান্তরিত করেছিল এবং একক ভূখণ্ডে একীভূত করেছিল যা প্যানজিয়া (সর্বাপেক্ষা সাম্প্রতিক সুপারমহাদেশ) নামে পরিচিত যা পরবর্তীতে বর্তমান মহাদেশীয় ভূখণ্ডে পৃথক হয়ে যায়।
প্রোটেরোজোয়িক-ফ্যানারোজোয়িক সীমানা
প্রোটেরোজোয়িক-ফ্যানারোজোয়িক সীমানার অবস্থান হল ৫৪.১ কোটি বছর পূর্বে। ১৯ শতকে প্রথম সহজলভ্য প্রাণীর (মেটাজোয়ান) জীবাশ্ম আবিষ্কারের সময় থেকে সীমানা স্থাপিত হয়েছিল কিন্তু ১৯৫০ এর দশকে এইসব জীবাশ্মের পদ্ধতিগত গবেষণার মাধ্যমে আদিম প্রোটেরোজোয়িক মহাযুগের কয়েকশত শ্রেণীর (পর্ব) মেটাজোয়াকে শনাক্ত করা হয়েছিল। অধিকাংশ ভূতত্ত্ববিদ এবং জীবাশ্মবিদ প্রোটেরোজোয়িক-ফ্যানারোজোয়িক সীমানা স্থাপন করেছিল ক্লাসিক কোন বিন্দুতে যখন প্রথম ট্রাইলোবাইট এবং প্রাচীর সৃষ্টিকারী জীব (আরকিওসায়াথা) যথা প্রবাল ও অন্যান্য জীব সৃষ্টি হয়েছিল; যখন গর্তসৃষ্টিকারী জটিল শিকারী প্রাণী Treptichnus pedum সৃষ্টি হয়েছিল অথবা যখন প্রথম ক্ষুদ্র, পৃথক সাঁজোয়াযুক্ত প্রাণীর শ্রেণী সৃষ্টি হয়েছিল যা ‘ক্ষুদ্র খোলসযুক্ত প্রাণীকুল’ নামে পরিচিত। কয়েক মিলিয়ন বছরের ব্যবধানে একে অপরের মধ্যে তিনটি বিভক্তকারী বিন্দু রয়েছে।
ফ্যানারোজোয়িকের মহাযুগসমূহ
ফ্যানারোজোয়িক তিনটি মহাযুগে বিভক্ত: প্যালিওজোয়িক, মেসোজোয়িক এবং সিনোজোয়িক, যেগুলি আবার ১২ টি যুগে বিভক্ত হয়েছে। প্যালিওজোয়িকের অন্যতম বৈশিষ্ট্য হল মৎস্যকুল, উভচর এবং সরিসৃপের উথান। মেসোজোয়িকে সরিসৃপের প্রাধান্য ছিল এবং এর অন্যতম বৈশিষ্ট্য ছিল স্তন্যপায়ী প্রাণী, পাখি এবং বিখ্যাত ডাইনোসরের বিবর্তন। সিনোজোয়িককে স্তন্যপায়ী প্রাণীর যুগ বা অধিক সাম্প্রতিকভাবে মানুষের যুগও বলা হয়।
প্যালিওজোয়িক মহাযুগ
প্যালিওজোয়িক পৃথিবীর ইতিহাসে এমন একটা সময় ছিল যখন জটিল জীবনের রূপ উদ্ভূত হয়েছিল যারা স্থলে প্রথম অক্সিজেনের মাধ্যমে শ্বাস নিয়েছিল এবং তখন পৃথিবীতে বিদ্যমান সকল অগ্রবর্তী জীবগণ বৈচিত্র্যপূর্ণ হতে থাকে। প্যালিওজোয়িক মহাযুগে ছয়টি যুগ রয়েছে: ক্যাম্ব্রিয়ান, অর্ডোভিশিয়ান, সিলুরিয়ান, ডেভোনিয়ান, কার্বনিফেরাস এবং পার্মিয়ান।
ক্যাম্ব্রিয়ান যুগ
ক্যাম্ব্রিয়ান প্যালিওজোয়িক মহাযুগের অন্তর্গত প্রথম যুগ এবং ব্যাপ্তিকাল হল ৫৪.১ কোটি বছর পূর্ব হতে ৪৮.৫ কোটি বছর পূর্ব পর্যন্ত। ক্যাম্ব্রিয়ান যুগ বিবর্তনের ক্ষেত্রে ব্যাপক বৃদ্ধির চিহ্ন রেখে গেছে যা ক্যাম্ব্রিয়ান বিস্ফোরণ ঘটনা নামে পরিচিত এবং এই সময় পৃথিবীর ইতিহাসে কোন একটি যুগে সর্বোচ্চ সংখ্যায় জীব উদ্ভূত হয়। শৈবালের মত উদ্ভিদ সৃষ্টি হয় এবং এই যুগে সর্বত্র প্রাধান্য বিস্তারকারী প্রাণী ছিল ট্রাইলোবাইটের মত সাঁজোয়াযুক্ত আর্থোপোড। প্রায় সকল সামুদ্রিক পর্বের প্রাণী এই যুগে সৃষ্টি হয়েছিল। এই সময় সুপারমহাদেশ প্যানোটিয়া ভাঙতে শুরু করে এবং যার বেশির ভাগ অংশ পরবর্তীতে সংযুক্ত হয়ে গন্ডোয়ানা মহাদেশ সৃষ্টি করেছিল।
অর্ডোভিশিয়ান যুগ
অর্ডোভিশিয়ান যুগের ব্যাপ্তিকাল হল ৪৮.৫ কোটি বছর পূর্ব হতে ৪৪ কোটি বছর পূর্ব পর্যন্ত। অর্ডোভিশিয়ান পৃথিবীর ইতিহাসে এমন একটা সময় ছিল যখন আদিম মাছ, সেফালোপড (শামুক জাতীয় প্রাণী) এবং প্রবালের মত অনেক প্রজাতির সৃষ্টি হয়েছিল যেগুলি বর্তমান সময়েও প্রভাব বিস্তার করছে। সবথেকে প্রচলিত গঠনের প্রাণীর মধ্যে ছিল ট্রাইলোবাইট, শামুক এবং খোলসযুক্ত মাছ। সবচেয়ে গুরুত্বপূর্ণভাবে বলা যায় শূণ্য গন্ডোয়ানা মহাদেশের উপকূলে বসবাস করার জন্যে প্রথম আর্থোপোডা পর্বের প্রাণীরা গিয়েছিল। অর্ডোভিশিয়ান যুগের শেষের দিকে গন্ডোয়ানা বিষুবরেখা হতে দক্ষিণ মেরুতে স্থানান্তরিত হয়েছিল এবং লউরেনশিয়া বাল্টিকার সাথে সংঘর্ষ করেছিল যার ফলে ইয়াপিটাস মহাসাগর শুকিয়ে গিয়েছিল। গন্ডোয়ানার হিমবাহের ফলশ্রুতিতে সমুদ্রপৃষ্ঠের উচ্চতা ব্যাপকভাবে নেমে যায় এবং এর উপকূলে প্রতিষ্ঠিত প্রানীজগত ধ্বংস হয়ে যায়। হিমবাহের ফলে স্নোবল আর্থ সৃষ্টি হয় যা অর্ডোভিশিয়ান-সিলুরিয়ান বিলুপ্তির ঘটনা ঘটায় এবং এর ফলে ৬০% সামুদ্রিক অমেরুদণ্ডী প্রাণী এবং ২৫% প্রাণীর গোত্র বিলুপ্ত হয়ে যায়। একে পৃথিবীর ইতিহাসে প্রথম ব্যাপক বিলুপ্তির ঘটনা এবং দ্বিতীয় সর্বোচ্চ প্রাণঘাতী বিলুপ্তির ঘটনা হিসেবে বিবেচনা করা হয়।
সিলুরিয়ান যুগ
সিলুরিয়ান যুগের ব্যাপ্তিকাল হল ৪৪ কোটি বছর পূর্ব হতে ৪১.৫ কোটি বছর পূর্ব পর্যন্ত এবং এসময় স্নোবল আর্থ এর ফলে উষ্ণতা সৃষ্টি হয়। এই যুগে মাছের ব্যাপক বিবর্তন দেখা গিয়েছিল, যেমন- চোয়ালবিহীন মাছ সংখ্যায় অনেক বৃদ্ধি পায়, চোয়ালযুক্ত মাছ সৃষ্টি হয় এবং প্রথম মিঠাপানির মাছ সৃষ্টি হয় যদিও সামুদ্রিক বিছার মত আর্থ্রোপোড তখনও শীর্ষ শিকারী ছিল। পূর্ণ স্থলজ জীব সৃষ্টি হয়েছিল এবং এদের মধ্যে আদি মাকড়সা, ছত্রাক এবং সেন্টিপেড অন্তর্ভুক্ত ছিল। সংবাহী উদ্ভিদের (কুকসোনিয়া) বিবর্তন স্থলে উদ্ভিদের প্রতিষ্ঠা অর্জন করতে সাহায্য করে। এই আদিম স্থলজ উদ্ভিদগুলি স্থলে জন্মানো সকল উদ্ভিদের অগ্রদূত ছিল। এই যুগে চারটি মহাদেশ ছিল: গন্ডোয়ানা (আফ্রিকা, দক্ষিণ আমেরিকা, অস্ট্রেলিয়া, এন্টার্কটিকা, ভারত), লউরেনশিয়া (উত্তর আমেরিকা এবং ইউরোপের অংশ বিশেষ), বাল্টিকা (ইউরোপের বাকি অংশ) এবং সাইবেরিয়া (উত্তর এশিয়া)। সমুদ্রপৃষ্ঠের সমসাময়িক উচ্চতা বৃদ্ধি পানিতে অনেক নতুন প্রজাতিকে উন্নতি লাভ করতে সাহায্য করে।
ডেভোনিয়ান যুগ
ডেভোনিয়ান যুগের ব্যাপ্তিকাল হল ৪১.৫ কোটি বছর পূর্ব হতে ৩৫.৯ কোটি বছর পূর্ব পর্যন্ত। ডেভোনিয়ান "মাছের যুগ" নামেও পরিচিত কারণ এই সময় মৎস্য প্রজাতির ব্যাপক বৈচিত্র্যতা লক্ষ্য করা হয় এবং এদের মধ্যে ডাঙ্কলিওসটিয়াসের মত সাঁজোয়াযুক্ত মাছের প্রজাতি এবং হাড়যুক্ত পাখনা সংবলিত মাছ অন্তর্ভুক্ত ছিল যা পরবর্তীতে প্রথম টেট্রাপড সৃষ্টিতে ভূমিকা রেখেছিল। স্থলভাগে উদ্ভিদ প্রজাতি অবিশ্বাস্যভাবে বিস্তৃত হচ্ছিল ডেভোনিয়ান বিস্ফোরণ এর ঘটনার মাধ্যমে প্রথম বৃক্ষ এবং বীজ সৃষ্টি হয়েছিল। এই ঘটনা নতুন আবাসস্থল প্রদান করার মাধ্যমে বৈচিত্র্যময় আর্থ্রোপোড সৃষ্টি করেছিল। প্রথম উভচর প্রাণীও সৃষ্টি হয়েছিল এবং তখন খাদ্য শৃঙ্খলের শীর্ষে মাছ অবস্থান করছিল। ডেভোনিয়ান যুগের শেষের দিকে একটি ঘটনার দ্বারা ৭০% প্রজাতি বিলুপ্ত হয়ে যায় যা অন্ত্য ডেভোনিয়ান বিলুপ্তি নামে পরিচিত এবং এটা পৃথিবীর ইতিহাসে দ্বিতীয় বিধ্বংসী বিলুপ্তির ঘটনা হিসেবে পরিচিত।
কার্বনিফেরাস যুগ
থাম্ব|সিন্যাপসিড: [[ডিমেট্রডন]] কার্বনিফেরাস যুগের ব্যাপ্তিকাল হল ৩৬ কোটি বছর পূর্ব হতে ৩০ কোটি বছর পূর্ব পর্যন্ত। এই সময় বৈশ্বিক গড় তাপমাত্রা অতীব বেশি ছিল: যদিও কার্বনিফেরাস যুগে তাপমাত্রার গড় ছিল ২০ ডিগ্রি সেলসিয়াস (কিন্তু মধ্য কার্বনিফেরাস যুগে তাপমাত্রা কমে ১০ ডিগ্রি সেলসিয়াস হয়েছিল)। পৃথিবীতে গ্রীষ্মমণ্ডলীয় জলাভূমির প্রাধান্য ছিল এবং প্রচুর উদ্ভিদ প্রজাতি কার্বন উৎপন্ন করে যা ভূগর্ভস্থ কয়লার স্তর (এজন্যে এই যুগের নাম কার্বনিফেরাস) সৃষ্টি করে। এই গ্রীষ্মমণ্ডলীয় জলাভূমির কারণে সৃষ্ট উচ্চ অক্সিজেনের ঘনমাত্রা বৃহদাকার আর্থ্রোপোডদের শ্বসনতন্ত্রের আকার নিয়ন্ত্রণ করার মাধ্যমে তাদের আকার বৃদ্ধির প্রবণতাকে কমিয়ে দিয়েছিল। সম্ভবত এই সময়ের সবচেয়ে গুরুত্বপূর্ণ বিবর্তনীয় ক্রমবিকাশ ছিল অ্যামনিয়টিক ডিমের বিবর্তন যা উভচরকে অধিকতর দূরবর্তী স্থলাভিমুখে স্থানান্তরিত হতে সাহায্য করেছিল এবং এই যুগের সর্বোচ্চ প্রাধান্য বিস্তারকারী মেরুদণ্ডী প্রাণীতে পরিণত করেছিল। এছাড়াও জলাভূমিতে প্রথম সরিসৃপ এবং সিন্যাপসিড সৃষ্টি হয়েছিল। কার্বনিফেরাস জুড়েই শীতলতা প্রবণতা আব্যাহত ছিল যা পার্মো-কার্বনিফেরাস হিমবাহ এবং কার্বনিফেরাস রেইনফরেস্টের পতন ঘটাতে তরান্বিত করেছিল এবং এসময় গন্ডোয়ানার বেশির ভাগ অংশই দক্ষিণ মেরুর চতুর্দিকে অবস্থিত ছিল।
পার্মিয়ান যুগ
পার্মিয়ান যুগের ব্যাপ্তিকাল হল ৩০ কোটি বছর পূর্ব হতে ২৫ কোটি বছর পূর্ব পর্যন্ত এবং এটি প্যালিওজোয়িক মহাযুগের সর্বশেষ যুগ ছিল। এই যুগের শুরুতে, সকল মহাদেশ পরস্পরের সাথে সংযুক্ত হয়ে সুপারমহাদেশ প্যানজিয়া গঠন করে যা প্যানথালাসা নামক মহাসাগর দ্বারা আবৃত ছিল। এই সময় পৃথিবী খুব শুষ্ক ছিল এবং ঋতুগুলিও খুব রুক্ষ ছিল কারণ প্যানজিয়ার অভ্যন্তরের জলবায়ু এর বৃহৎ পানির উৎস দ্বারা নিয়ন্ত্রিত হতো না। নতুন শুষ্ক জলবায়ুতে ডায়াপসিড এবং সিন্যাপসিড উদ্ভূত হয়। ডিমেট্রডন এবং ইডাফোসরাসের মত প্রাণীগুলি নতুন মহাদেশে প্রাধান্য বিস্তার করেছিল। প্রথম কনিফার উদ্ভিদ সৃষ্টি হয় এবং স্থলজ জমিতে আধিপত্য করে। পার্মিয়ান যুগের শেষের দিকে স্কুটোসরাস এবং গোরগনোপসিড দ্বারা শূণ্য মরুভূমি পূর্ণ হয়ে যায়। এরপর তারা পৃথিবীর আরও ৯৫% প্রজাতির সাথে সাথে আকস্মিক বিপর্যয়ে বিলুপ্ত হয়ে যায় যা “দ্য গ্রেট ডায়িং” নামে পরিচিত এবং এটি তৃতীয় (ক্রমিক অনুসারে) এবং সবাধিক বিধ্বংসী বিলুপ্তির ঘটনা ছিল।
মেসোজোয়িক মহাযুগ
মেসোজোয়িক মহাযুগের ব্যাপ্তিকাল হল ২৫.২ কোটি বছর পূর্ব হতে ৬.৬ কোটি বছর পূর্ব পর্যন্ত। মেসোজোয়িককে "ডাইনোসরের যুগ" ও বলা হয় এবং এই ১৫ কোটি বছর সময়ে স্থলে, জলে এবং বায়ুতে অনেক সরিসৃপ প্রাণীর উত্থান ঘটে। মেসোজোয়িকে তিনটি যুগ রয়েছে: ট্রায়াসিক, জুরাসিক এবং ক্রিটেশিয়াস।
ট্রায়াসিক যুগ
ট্রায়াসিকের ব্যাপ্তিকাল হল ২৫ কোটি বছর পূর্ব হতে ২০ কোটি বছর পূর্ব পর্যন্ত। পৃথিবীর ইতিহাসে ট্রায়াসিক হল পার্মিয়ান বিলুপ্তি এবং লাস জুরাসিকের মধ্যবর্তী জনশূণ্য পরিবর্তনশীল সময়। এর তিনটি উপযুগ রয়েছে: আদিম ট্রায়াসিক, মধ্য ট্রায়াসিক এবং অন্ত্য ট্রায়াসিক।
আদিম ট্রায়াসিকের স্থায়িত্বকাল ছিল ২৫ কোটি বছর পূর্ব হতে ২৪.৭ কোটি বছর পূর্বের মধ্যবর্তী সময়ে এবং এসময় প্যানজিয়ার মত কিছু মরুভূমি প্রাধান্য বিস্তার করেছিল যদিও এটি তখন ভেঙে যায়নি কিন্তু এর অভ্যন্তর খুবই অনুর্বর ছিল। পৃথিবী একটি ভয়াবহ ধ্বংসের সাক্ষী হয়েছিল যাতে প্রায় ৯৫% প্রজাতি বিলুপ্ত হয়ে যায়। পৃথিবীতে লিসট্রোসরাস, ল্যাবিরিন্থোডোন্ট এবং ইউপারকেরিয়ার মত সাধারন জীবের পাশাপাশি আরও অনেক জীব ছিল যারা দ্যা গ্রেট ডায়িং এর সময় টিকে থাকতে সক্ষম হয়েছিল। টেমনোস্পোনডাইলি এই সময় সৃষ্টি হয়েছিল এবং এটা ট্রায়াসিকের বেশির ভাগ সময়ই প্রাধান্য বিস্তারকারী শিকারী ছিল। মধ্য ট্রায়াসিকের ব্যাপ্তিকাল হল ২৪.৭ কোটি বছর পূর্ব হতে ২৩.৭ কোটি বছর পূর্ব পর্যন্ত। মধ্য ট্রায়াসিকে প্যানজিয়া ভেঙে পড়তে শুরু করে এবং টেথিস সাগরের সূচনা হয়। দ্য গ্রেট ডায়িং এর বিধ্বংসী প্রভাব হতে বাস্তুতন্ত্র পুনরুদ্ধার হয়। ফাইটোপ্লাঙ্কটন, প্রবাল এবং খোলস-যুক্ত প্রাণী সবই পুনরায় সৃষ্টি হয় এবং সরিসৃপ প্রাণীরা আকারে বাড়তে থাকে। নতুন জলজ সরিসৃপ যথা ইকথিওসর এবং নথোসর সৃষ্টি হয়। ইতিমধ্যে স্থলে পাইন বনের সৃষ্টি হয় এবং মশা ও ফলের মাছিও সৃষ্টি হয়। প্রথম প্রাচীন কুমির সৃষ্টি হয় যা বৃহৎ উভচর প্রাণীদের সাথে প্রতিযোগিতায় জয়ী হয় এবং মিঠাপানিতে অনেকদিন পর্যন্ত প্রাধান্য বিস্তার করে।
অন্ত্য ট্রায়াসিকের ব্যাপ্তিকাল হল ২৩.৭ কোটি বছর পূর্ব হতে ২০ কোটি বছর পূর্ব পর্যন্ত। মধ্য ট্রায়াসিকের পূর্ণ বিকাশের পর অন্ত্য ট্রায়াসিকের বৈশিষ্ট্য ছিল ঘনঘন তাপমাত্রার উত্থান এবং পর্যাপ্ত বৃষ্টিপাত (প্রতি বছর ১০-২০ ইঞ্চি)। তখনকার উষ্ণ প্রবণতা স্থলে সরিসৃপ প্রাণীর ব্যাপক বিবর্তনে সাহায্য করে এবং প্রথম প্রকৃত ডাইনোসর এবং টেরোসর সৃষ্টি হয়। জলবায়ু পরিবর্তিত হয় এবং এর ফলশ্রুতিতে ব্যাপক বিলুপ্তির ঘটনা ঘটে যা ট্রায়াসিক-জুরাসিক বিলুপ্তির ঘটনা নামে পরিচিত এবং এই ঘটনায় সকল আর্কোসর (প্রাচীন কুমির ব্যতীত), সিন্যাপসিড ও সকল বৃহৎ উভচর এবং ৩৫% সামুদ্রিক জীব বিলুপ্ত হয়ে যায় এবং এটি চতুর্থ ব্যাপক বিলুপ্তির ঘটনা। এই বিলুপ্তির কারণ এখনও বিতর্কিত।
জুরাসিক যুগ
জুরাসিক যুগের ব্যাপ্তিকাল হল ২০ কোটি বছর পূর্ব হতে ১৪.৫ কোটি বছর পূর্ব পর্যন্ত এবং এর তিনটি প্রধান উপযুগ রয়েছে: আদিম জুরাসিক, মধ্য জুরাসিক এবং অন্ত্য জুরাসিক।
আদিম জুরাসিক উপযুগের ব্যাপ্তিকাল হল ২০ কোটি বছর পূর্ব হতে ১৭.৫ কোটি বছর পূর্ব পর্যন্ত। ট্রায়াসিকের তুলনায় এসময় জলবায়ু অধিক আর্দ্র ছিল এবং এর ফলশ্রুতিতে পৃথিবী অনেক উষ্ণ হয়েছিল। মহাসাগরে প্লেসিওসর, ইকথিওসর এবং সাগরে অ্যামোনাইট আধিপত্য বিস্তার করেছিল। স্থলে ডাইনোসর এবং অন্যান্য সরিসৃপ প্রাণী আধিপত্য বিস্তার করেছিল এবং এদের মধ্যে ডিলোফোসরাস প্রজাতি সর্বশীর্ষে ছিল। প্রথম প্রকৃত কুমির সৃষ্টি হয় এবং বৃহৎ উভচর প্রাণীকে বিলুপ্তির দ্বারপ্রান্তে পৌঁছে দেয়। সরিসৃপ প্রাণী পৃথিবীতে প্রাধান্য বিস্তারকারী প্রাণী হিসেবে উত্থিত হয়। ইতিমধ্যে প্রথম স্তন্যপায়ী প্রাণী সৃষ্টি হয় কিন্তু এরা কখনো শ্রিউ এর উচ্চতাকে অতিক্রম করেনি।
মধ্য জুরাসিক উপযুগের ব্যাপ্তিকাল হল ১৭.৫ কোটি বছর পূর্ব হতে ১৬.৩ কোটি বছর পূর্ব পর্যন্ত। এই উপযুগে বৃহৎ সরোপড গোত্রের ব্র্যাকিওসরাস এবং ডিপ্লোডিকাসের মত সরিসৃপ প্রাণী সৃষ্টি হয় এবং এরা বৃক্ষহীন ফার্নযুক্ত প্রান্তরকে পরিপূর্ণ করে তোলে। অ্যালোসরাসের মত অনেক শিকারী প্রাণীরও উত্থান ঘটে। পৃথিবীর বনভূমির একটা বৃহৎ অংশ কনিফার (দেবদারু জাতীয় উদ্ভিদ) বন দ্বারা তৈরি হয়। মহাসাগরে প্লেসিওসর খুবই সহজপ্রাপ্ত ছিল এবং ইকথিওসর আরও উন্নতি হচ্ছিল। এই উপযুগে সর্বোচ্চ সংখ্যক সরিসৃপ ছিল। থাম্ব|শিল্পীর আঁকা ১৯০১ সালের একটি [[স্টেগোসরাস]] অন্ত্য জুরাসিক উপযুগের ব্যাপ্তিকাল হল ১৬.৩ কোটি বছর পূর্ব হতে ১৪.৫ কোটি বছর পূর্ব পর্যন্ত। অন্ত্য জুরাসিক উপযুগে প্যানজিয়া পৃথক হয়ে লরেশিয়া ও গন্ডোয়ানাতে পরিণত হওয়ার জন্যে সরোপড এবং ইকথিওসরের ব্যাপক বিলুপ্তি ঘটে এবং এই বিলুপ্তির ঘটনা জুরাসিক-ক্রিটেশিয়াস বিলুপ্তি নামে পরিচিত। সমুদ্রপৃষ্ঠের উচ্চতা বৃদ্ধি পায় এবং বৃক্ষহীন ফার্নযুক্ত প্রান্তরকে ধ্বংস করে জলাভূমি সৃষ্টি করে। ইকথিওসর বিলুপ্ত হয়ে যায় কিন্তু সরোপড পুরোপুরি বিলুপ্ত হয় নি এবং টিটানোসরাসের মত কিছু প্রজাতি K-T বিলুপ্তির ঘটনা পর্যন্ত টিকে থাকে। সমুদ্রপৃষ্ঠের উচ্চতা বৃদ্ধি আটলান্টিক সমুদ্র পথকে উন্মুক্ত করে দেয় এবং সময়ের সাথে সাথে এর আকার বৃদ্ধি পেতে থাকে। বিভক্ত পৃথিবী নতুন ডাইনোসরের বৈচিত্র্যতার সুযোগ করে দেয়।
ক্রিটেশিয়াস যুগ
ক্রিটেশিয়াস মেসোজোয়িকের সবচেয়ে দীর্ঘ যুগ যার ব্যাপ্তিকাল হল ১৪.৫ কোটি বছর পূর্ব হতে ৬.৬ কোটি বছর পূর্ব পর্যন্ত এবং এটি দুইটি উপযুগে বিভক্ত: আদিম ক্রিটেশিয়াস এবং অন্ত্য ক্রিটেশিয়াস। থাম্ব|[[টাইলোসরাস (একটি মোসাসর)]] আদিম ক্রিটেশিয়াস উপযুগের ব্যাপ্তিকাল হল ১৪.৫ কোটি বছর পূর্ব হতে ১০ কোটি বছর পূর্ব পর্যন্ত। আদিম ক্রিটেশিয়াস উপযুগে সমুদ্রপথের বিস্তার দেখা যায় এবং এর ফলে সরোপডের (দক্ষিণ আমেরিকা ব্যতীত) পতন এবং বিলুপ্তি ঘটে। অনেক উপকূলীয় অগভীর জলাভূমি সৃষ্টি হয়েছিল যা ইকথিওসরের বিলুপ্তি ঘটিয়েছিল। মোসাসর সমুদ্রের শীর্ষ প্রজাতি হিসেবে সৃষ্টি হয়ে তাদেরকে স্থানান্তরিত করেছিল। প্রাচীন ইউরোপের উপকূলীয় জলাভূমি এবং ক্ষুদ্র দ্বীপগুলিতে খাপ খাইয়ে নেওয়ার জন্যে ইওস্ট্রেপটোস্পোনডাইলাস এর মত কিছু দ্বীপে বিচরণকারী ডাইনোসর সৃষ্টি হয়। জুরাসিক-ক্রিটেশিয়াস বিলুপ্তির ঘটনায় সৃষ্ট শূণ্যস্থান পূরন করার জন্যে কার্কারোডন্টোসরাস ও স্পিনোসরাস এর মত আরও অন্যান্য ডাইনোসরের উত্থান ঘটে। সবথেকে সফল ছিল ইগুয়ানোডন যা সকল মহাদেশেই বিস্তার লাভ করেছিল। ঋতুগুলি পুনরায় সক্রিয় হয় এবং মেরু ক্রমশ শীতল হওয়া শুরু করে। লিয়ালিনাসরা এর মত ডাইনোসর সারা বছর জুড়েই মেরু অঞ্চলের বনে অধিষ্ঠিত ছিল কিন্তু মুটাবুরাসরাস এর মত অনেক ডাইনোসর গ্রীষ্মকালে সেখানে স্থানান্তরিত হয়। যেহেতু এটা কুমিরদের জন্যে অত্যধিক শীতল ছিল এজন্যে এটা কুলাসকাস এর মত বৃহৎ উভচর প্রাণীদের জন্যে সুরক্ষিত শেষ আশ্রয়স্থল ছিল। টেরোসরাস আকারে বৃদ্ধি পেতে থাকে এবং ট্যাপেজারা ও অর্নিথোকেইরাস এর মত প্রজাতি সৃষ্টি হয়। সবচেয়ে গুরুত্বপূর্ণ হল প্রথম পাখির উদ্ভব ঘটে এবং এরা টেরোসরাসের সাথে চরম প্রতিযোগিতা শুরু করে।
অন্ত্য ক্রিটেশিয়াস উপযুগের ব্যাপ্তিকাল হল ১০ কোটি বছর পূর্ব হতে ৬.৫ কোটি বছর পূর্ব পর্যন্ত। অন্ত্য ক্রিটেশিয়াস উপযুগে শীতলতা প্রবণতা শুরু হয়েছিল যা সিনোজোয়িক মহাযুগ পর্যন্ত অব্যাহত ছিল। গ্রীষ্মপ্রধান বাস্তুসংস্থান বিষুবরেখায় সীমাবদ্ধ ছিল এবং গ্রীষ্মমণ্ডলীয় সীমার বাইরের আবহাওয়ায় ঋতু পরিবর্তন অত্যন্ত উগ্র ছিল। তখনো টাইর‌্যানোসরাস]], [[অ্যানকাইলোসরাস, টাইসেরাটপ এবং হাডরোসরের মত নতুন প্রজাতির ডাইনোসর বিস্তার লাভ করে এবং খাদ্য জালে আধিপত্য বিস্তার করে। যেহেতু পাখিরা আকাশে প্রাধান্য বিস্তার করে সেজন্যে টেরোসরাস ধ্বংস হয়ে যাচ্ছিল। সর্বশেষ যে প্রজাতির টেরোসরাস বিলুপ্ত হয়েছিল তার নাম কোয়েটযালকোটলাস। বৃহৎ কনিফার বনাঞ্চলে স্ক্যাভেঞ্জার হিসেবে ক্যাঙ্গারু সৃষ্টি হয়েছিল। মহাসাগরে ইকথিওসর এবং ইলাসমোসরাস নামক বৃহৎ প্লেসিওসরের ভূমিকা পূরণ করার জন্যে মোসাসর সমুদ্রে আধিপত্য বিস্তার করে। এছাড়া প্রথম সপুষ্পক উদ্ভিদ সৃষ্টি হয়। ক্রিটেশিয়াস উপযুগের শেষের দিকে ডেকান ট্র্যাপ এবং অন্যান্য আগ্নেয়গিরির অগ্নুৎপাত বায়ুমণ্ডলকে বিষাক্ত করে তুলেছিল। যেহেতু এটা অব্যাহত ছিল তাই ধারণা করা হত যে একটা বৃহৎ উল্কাপিণ্ড পৃথিবীকে পিষে ফেলেছিল এবং চিক্সালাব ক্রেটার সৃষ্টি করেছিল যা K-T বিলুপ্তির ঘটনা ঘটিয়েছিল এবং এটি পঞ্চম বিধ্বংসী ও সাম্প্রতিক বিলুপ্তির ঘটনা যাতে নন-এভিয়েন ডাইনোসরসহ পৃথিবীর প্রায় ৭৫% প্রজাতি বিলুপ্ত হয়ে গিয়েছিল। যেসকল বসবাসকারী জীবের শরীরের ভর ১০ কিলোগ্রামের বেশি ছিল যারা সকলেই ধ্বংস হয়ে যায় এবং ডাইনোসরের যুগের সমাপ্তি ঘটে।
প্যালিওজিন যুগ
৬.৬ কোটি বছর পূর্বে ডাইনোসোরের বিলুপ্তি থেকে শুরু হয়ে ২.৩ কোটি বছর পূর্বে নিওজিন পর্যায়ের প্রারম্ভ পর্যন্ত প্যালিওজিন যুগের ব্যাপ্তিকাল ছিল। এটি তিনটি উপযুগে বিভক্ত: প্যালিওসিন, ইওসিন এবং অলিগোসিন।
প্যালিওসিন উপযুগ K-T বিলুপ্তির ঘটনার দ্বারা শুরু হয়েছিল যা বর্তমানের ইউকাতান পেনিনসুলাতে উল্কার প্রভাবে সৃষ্টি হয়েছিল এবং এর ফলে পৃথিবীতে বিদ্যমান প্রজাতির প্রায় ৭৫% ধ্বংস হয়ে গিয়েছিল। আদিম প্যালিওসিনের সময় পৃথিবী এই ঘটনা হতে পুনরুদ্ধার হয়েছিল। মহাদেশগুলি আধুনিক আকার নিতে শুরু করেছিল, কিন্তু সকল মহাদেশ (এবং ভারত) একে অপরের থেকে পৃথক ছিল। আফ্রো-ইউরোশিয়া অঞ্চল টেথিস সাগর দ্বারা পৃথক হয়েছিল এবং আমেরিকা পানামার জলপ্রণালী দ্বারা পৃথক হয়েছিল কিন্তু ইসথমাস তখনো সৃষ্টি হয় নি। ব্যাপক উষ্ণতা এই উপপর্যায়ের প্রধান বৈশিষ্ট্য ছিল যা জঙ্গলের সাথে সাথে মেরুতেও প্রসারিত হয়েছিল। মহাসাগরগুলি হাঙ্গরের অধীনে ছিল যদিও এর পূর্বে বৃহৎ সরিসৃপের অধীনে ছিল যা বিলুপ্ত হয়ে গিয়েছিল। প্রাচীন স্তন্যপায়ী যথা- ক্রেওডোন্টস এবং আদিম প্রাইমেট যা মেসোজোয়িকে সৃষ্ট হয়েছিল সেগুলি দ্বারা পৃথিবী পরিপূর্ণ ছিল। এই সময় কোন স্থলজ প্রাণীই ১০ কিলোগ্রাম এর বেশি ছিল না। স্তন্যপায়ী প্রাণী আকারে তখনও অনেক ক্ষুদ্র ছিল।
ইওসিন উপযুগের ব্যাপ্তি ছিল ৫.৬ কোটি বছর পূর্ব হতে ৩.৪ কোটি বছর পূর্ব পর্যন্ত। আদিম ইওসিন উপযুগে স্থলজ প্রাণী আকারে ক্ষুদ্র ছিল এবং অনেকটা প্যালিওসিনের মত আবদ্ধ জঙ্গলে বসবাস করত। কোন কিছুর ওজনই ১০ কিলোগ্রাম এর বেশি ছিল না। সেগুলোর মধ্যে আদিম প্রাইমেট, তিমি, ঘোড়া এবং বিভিন্ন স্তন্যপায়ী প্রাণীর প্রাথমিক রূপ উল্লেখযোগ্য ছিল। খাদ্য শৃঙ্খলের শীর্ষে গ্যাসটোরনিস এর মত বৃহৎ আকারের পাখি ছিল। এটাই ইতিহাসের একমাত্র সময় যখন পাখি পৃথিবীতে আধিপত্য বিস্তার করেছিল। তাপমাত্রা ছিল ৩০ ডিগ্রি সেলসিয়াস এবং এক মেরু থেকে অন্য মেরুতে তাপমাত্রার সামান্য তারতম্য ছিল। মধ্য ইওসিনে অস্ট্রেলিয়া এবং এন্টার্কটিকার মধ্যে এন্টার্কটিক সার্কামপোলার স্রোত গঠিত হয়েছিল যার ফলে বিচ্যুৎ মহাসাগরগুলি পৃথিবীব্যাপী স্রোত সৃষ্টি করেছিল এবং এর ফলে বৈশ্বিক শীতল প্রভাব সৃষ্টি হয়েছিল এবং জঙ্গল সংকুচিত হয়েছিল। এটা স্তন্যপায়ীকে তিমি থেকে ম্যামথের মত অতিকায় অনুপাতে বৃদ্ধি পেতে সাহায্য করেছিল এবং এদেরকে পূর্ণ জলচর প্রাণীতে পরিণত করেছিল। অ্যাণ্ড্রুসারকাসের মত স্তন্যপায়ী প্রাণী খাদ্য শৃঙ্খলের শীর্ষে ছিল এবং হাঙ্গর ব্যাসিলোসরাস তিমি দ্বারা স্থানান্তরিত হয়েছিল ও সমুদ্রে আধিপত্য বিস্তার করেছিল। অন্ত্য ইওসিন উপযুগে ঋতুসমূহের পুনর্জন্ম হয় এবং এর ফলে ক্রান্তীয় ঘাসযুক্ত অঞ্চলের বিস্তার ঘটে এবং ঘাসের বিবর্তন ঘটে।
অলিগোসিন উপপর্যায়ের ব্যাপ্তি ছিল ৩.৩ কোটি বছর পূর্ব হতে ২.৩ কোটি বছর পূর্ব পর্যন্ত। অলিগোসিন উপপর্যায়ের প্রধান বৈশিষ্ট্য ছিল ঘাসের বিস্তার ঘটা যা অনেক নতুন প্রজাতি সৃষ্টির সূচনা করেছিল এবং এদের মধ্যে প্রথম হাতি, বিড়াল, কুকুর, ক্যাঙ্গারু এবং বর্তমান যুগের অনেক প্রজাতিও অন্তর্ভুক্ত ছিল। চিরসবুজ উদ্ভিদের মত আরও অনেক উদ্ভিদ প্রজাতি এই উপযুগে সৃষ্টি হয়েছিল। দীর্ঘমেয়াদী শীতলতা প্রবণতা অব্যাহত ছিল এবং ঋতুভিত্তিক বৃষ্টিপাত প্রতিষ্ঠিত হয়েছিল। স্তন্যপায়ী প্রাণীরা তখনো বড় হতে আরও বড় আকারে বৃদ্ধি পাওয়া অব্যহত রেখেছিল। এই উপযুগে বসবাসকারী সর্ব বৃহৎ স্তন্যপায়ী প্রাণী ছিল প্যারাসেরাথেরিয়াম এবং এর সাথে সাথে অনেক পেরিসোডাকটাইলও বসবাস করত যেগুলো ইওসিন-অলিগোসিন বিলুপ্তির ঘটনা (Grande copure) দ্বারা চিহ্নিত হয়েছিল।
নিওজিন যুগ
মায়োসিন উপযুগের ব্যাপ্তি ছিল ২.৩০৩ কোটি বছর পূর্ব হতে তেপ্পান্ন লক্ষ তেত্রিশ হাজার বছর পূর্ব পর্যন্ত এবং এটা এমন একটা সময় যখন ঘাস ের আরও বিস্তার ঘটে এবং পৃথিবীর বিশাল অংশে ঘাস প্রাধান্য বিস্তার করায় অরণ্যগুলি ক্ষতিগ্রস্ত হয়। কেলপ অরণ্য সৃষ্টি হয় যা সী অটারের (সামুদ্রিক উদবিড়াল) মত প্রজাতির বিবর্তনকে উদ্বুদ্ধ করেছিল। এই সময় পেরিসোডাকটাইলা (অযুগ্ম-খুর-যুক্ত চতুষ্পদ) বিস্তার লাভ করে এবং এর বিভিন্ন বৈচিত্র্যময় প্রজাতির সৃষ্টি হয়। এসবের পাশাপাশি এপিস (নরবানর) এর ৩০ টি প্রজাতির সৃষ্টি হয়। মোটকথা পৃথিবীর সর্বত্র শুষ্ক এবং পাহাড়ি এলাকা প্রাধান্য বিস্তার করে যেখানে তৃণভোজী প্রানীর সৃষ্টি হয়। আরব উপদ্বীপ সৃষ্টির সাথে সাথে টেথিস সাগর শুকিয়ে গিয়েছিল এবং শুধুমাত্র কৃষ্ণ সাগর, লোহিত সাগর, ভূমধ্যসাগর এবং কাস্পিয়ান সাগরের অবশিষ্টাংশ ছিল। অনেক নতুন উদ্ভিদ সৃষ্টি হয়েছিল, ৯৫% আধুনিক বীজজাতীয় উদ্ভিদ মধ্য মায়োসিন উপযুগে সৃষ্টি হয়েছিল।
প্লাইওসিন উপযুগ তেপ্পান্ন লক্ষ তেত্রিশ হাজার বছর পূর্ব থেকে পঁচিশ লক্ষ আশি হাজার বছর পূর্ব পর্যন্ত চলেছিল। প্লাইওসিন উপযুগে জলবায়ুর নাটকীয় পরিবর্তন ঘটেছিল যা প্রকৃতপক্ষে আধুনিক প্রজাতি সৃষ্টির পথিকৃৎ ছিল। ভূমধ্যসাগর কয়েক মিলিয়ন বছরের জন্যে শুকিয়ে গিয়েছিল। এসকল ভূতাত্ত্বিক ঘটনার পাশাপাশি আফ্রিকায় অস্ট্রালোপিথেকাসের উদ্ভব ঘটে বা মানবীয় শাখার সূচনা করেছিল। পানামার ইসথমাস গঠিত হয় এবং বিভিন্ন প্রাণী উত্তর এবং দক্ষিণ আমেরিকায় স্থানান্তরিত হয় যা স্থানীয় বাস্তুসংস্থানকে ব্যাপক ধ্বংসের মুখে ঠেলে দিয়েছিল। জলবায়ুর পরিবর্তন ক্রান্তীয় ঘাসের সারা পৃথিবীব্যাপী বিস্তার অব্যহত রাখে, ভারতীয় মৌসুমি বায়ুর সূত্রপাত ঘটায়, মধ্য এশিয়াতে মরুভূমির সৃষ্টি করে এবং সাহারা মরুভূমির সূত্রপাত ঘটায়। পৃথিবীর মহাদেশ এবং মহাসাগরগুলি বর্তমানের আকারে স্থানাত্নরিত হচ্ছিল। কোয়াটার্নারি যুগের হিমবাহ উদ্ভবের মাধ্যমে কিছু পরিবর্তন যথা- বৃহৎ হ্রদসমূহ সৃষ্টি ব্যতীত বৈশ্বিক মানচিত্রের খুব একটা পরিবর্তন ঘটে নি।
কোয়াটার্নারি যুগ
প্লেইস্টোসিন উপযুগের ব্যাপ্তি পঁচিশ লক্ষ আশি হাজার বছর পূর্ব হতে ১১৭০০ বছর পূর্ব পর্যন্ত। মধ্য ইওসিনে শুরু হওয়া প্রবণতার ফলস্বরূপ সৃষ্ট বরফ যুগ দ্বারা এই উপযুগটি চিহ্নিত হয়েছিল। পর্বতময় এলাকার ৪০ ডিগ্রি উত্তর অক্ষাংশের দক্ষিণে অবস্থিত আগাম বরফ ক্যাপের দ্বারা কমপক্ষে ৪টি পৃথক গ্লাসিয়াসন যুগ চিহ্নিত হয়েছে। ইতিমধ্যে আফ্রিকা ব্যাপক শুষ্কপ্রবণতার মুখোমুখি হয় যার ফলশ্রুতিতে সাহারা, নামিব এবং কালাহারি মরুভূমির সৃষ্টি হয়। অনেক প্রাণী সৃষ্টি হয় এবং এদের মধ্যে ম্যামথ, দৈত্যাকার স্থলজ স্লথ, ভয়ানক নেকড়ে, বাঁকা দন্তযুক্ত বিড়াল এবং বিখ্যাত Homo sapiens অন্তর্ভুক্ত ছিল। আফ্রিকার অন্যতম ভয়াবহ খরার সমাপ্তি চিহ্নিত হয় ১০০০০ বছর পূর্বে এবং এর ফলে আদিম মানব প্রজাতির ঘটা শুরু হয়। যখন প্লেইস্টোসিন উপযুগের সমাপ্তি ঘটে তখন নিয়ানডারথালস এর মত কিছু হোমিনিড প্রজাতিসহ পৃথিবীর প্রাণিজগতের ব্যাপক বিলুপ্তি ঘটে। সকল মহাদেশই আক্রান্ত হয়েছিল কিন্তু আফ্রিকা অল্প পরিমাণে আক্রান্ত হয়েছিল। যদিও এটা জলহস্তির মত কিছু বড় আকারের প্রাণীদের বসবাস বজায় রেখেছিল।
জীববৈচিত্র্য
এটা বলা যায় যে, ফ্যানারোজোয়িক অধিযুগে জীববৈচিত্র্যের পরস্পরের সাথে সম্পর্ক এক্সপোনেনশিয়াল ও লজিস্টিক মডেলের (ঐতিহ্যগতভাবে পপুলেশন বায়োলজিতে ব্যবহৃত হত কিন্তু বিস্তরভাবে জীববৈচিত্র্যের জীবাশ্মে ব্যবহৃত হয়) তুলনায় অধিবৃত্তীয় মডেলের (ব্যাপকভাবে জনসংখ্যাতত্ত্ব ও ম্যাক্রোসোশিওলজিতে ব্যবহৃত হয়) মাধ্যমে  বেশি ভালভাবে প্রদর্শিত হয়। পরবর্তী মডেলটি এটা প্রকাশ করে যে বৈচিত্র্যের পরিবর্তন প্রথম ক্রমের ধনাত্নক ফিডব্যাক (যত পূর্বপুরুষ, তত উত্তরপুরুষ) অথবা ঋণাত্নক ফিডব্যাক যা সম্পদের সীমাবদ্ধতা হতে উত্থিত হয় অথবা উভয়ের দ্বারা পরিচালিত হয়। অধিবৃত্তীয় মডেল দ্বিতীয় ক্রমের ধনাত্নক ফিডব্যাক প্রদর্শন করে। দ্বিতীয় ক্রমের ধনাত্নক ফিডব্যাক হতে জনসংখ্যা বৃদ্ধির অধিবৃত্তীয় প্যাটার্ন উত্থিত হয় এবং এটি জনসংখ্যার পরিমাণ ও প্রযুক্তিগত বৃদ্ধির হারের মিথস্ক্রিয়ার কারণে ঘটে। ফ্যানারোজোয়িক অধিযুগের জীববৈচিত্র্য বৃদ্ধির প্রকৃতি গোত্রের বৈচিত্র্য এবং গঠনের জটিলতার মধ্যবর্তী ফিডব্যাকের দ্বারা এককভাবে নির্নীত হতে পারে। এটা প্রস্তাব করা যে, জীববৈচিত্র্যের বক্ররেখাচিত্র ও মানব জনসংখ্যার সম্ভাব্য সাদৃশ্য উভয়ই বৃত্তাকার ও এলোমেলো গতিবিদ্যার অন্তর্গত অধিবৃত্তীয় গঠনের উপর উপরিপাতনের ফলে উদ্ভূত হয়।
রাশাদ খালিফা
রাশাদ খালিফা (رشاد خليفة) (১৯শে নভেম্বর, ১৯৩৫ - ৩১শে জানুয়ারি, ১৯৯০) মিশরীয়-মার্কিন জৈব-রসায়নবিদ। তিনি আধুনিক সংস্কারবাদী ইসলামী সংগঠন ইউনাইটেড সাবমিটার্স ইন্টারন্যাশনাল-এর প্রতিষ্ঠাতা। তিনি ১৯৯০ সালে ছুরিকাঘাতে নিহত হন।
কুরআনে ১৯-এর রহস্য
১৯৬৯ সালে রাশাদ খালিফা কুরআনের বর্ণ ও শব্দগুলোর কম্পাঙ্ক বিশ্লেষণ করতে শুরু করেন। ১৯৭৪ সালে দাবী করেন, কুরআনে ১৯ সংখ্যাকে কেন্দ্র করে একটি জটিল গাণিতিক জাল বিস্তৃত রয়েছে। কুরআনের ৭৪ নম্বর সূরার একটি আয়াতে ১৯ সংখ্যা বিষয়ে বলাও আছে।
খালিফার এই গবেষণা পশ্চিমা বিশ্বে তেমন কোন গুরুত্ব পায়নি। পশ্চিমে এ বিষয়ে প্রথম মন্তব্য আসে ১৯৮০ সালে সায়েন্টিফিক অ্যামেরিকান-এর একটি সংখ্যায়। এই সংখ্যার "ম্যাথেমেটিক্যাল গেম্‌স" কলামে মার্কিন বিনোদনমূলক গণিতবিদ মার্টিন গার্ডনার খালিফা সম্পর্কে বলেন, "It's an ingenious study of the Quran"। পরবর্তীতে গার্ডনার এই গবেষণার উপর একটি বিস্তৃত রিভিউ লিখেছিলেন।
হান্ড্রেড থিংস সাকসেসফুল পিপল ডু
হান্ড্রেড থিংস সাকসেসফুল পিপল ডু (ইংরেজি: 100 Things Successful People Do; অনুবাদ: সফল ব্যক্তিদের ১০০ জীবনচর্চা: সফল জীবনযাত্রার জন্য কিছু অনুশীলন) নাইজেল কামবারল্যান্ড রচিত একটি আত্মনির্ভর গাইড।
উল্লেখযোগ্য
এই বইটি বিভিন্ন উৎস থেকে মিডিয়া কভারেজ পেয়েছে, সেই সাথে এই বইটি যুক্তরাজ্যসহ বিশ্বের বিভিন্ন দেশের মূলধারার গণমাধ্যমের সুপারিশকৃত পাঠ্য তালিকায় যুক্ত করা হয়।      কিছু অপ্রত্যাশিত স্থানেও বইটির উল্লেখ রয়েছে, যেমন প্যারিস হিলটন সম্পর্কে হারপার্‌স বাজারের নিবন্ধ। বইটি সাম্প্রতিক দুটি সাহিত্য ও বইমেলায় অনত্যম নির্বাচিত বই হিসেবে স্থান পেয়েছিল।  উপরন্তু, বইটিতে মূলধারার বিভিন্ন গণমাধ্যম সম্পর্কে পর্যালোচনা রয়েছে, এবং কিছু সুপরিচিত স্বাধীন বই সমালোচকও এই বইটি পর্যালোচনা করেছেন।  ভারত ও রাশিয়ার মত স্থানে এই বইটির প্রচুর অনুসারী রয়েছে।
প্রকাশনা
বইটি প্রকাশিত হয় আগস্ট ২০১৬ সালে যার প্রকাশক হল জন মারে লার্নিং, ইংল্যান্ড, যা, হড্ডার ও এবং ষ্টোটন এর অংশ। মার্কিন সংস্করণ  এসেছে ২০১৬ সালের অক্টোবর  মাসে, যা দ্বারা প্রকাশিত হয় হ্যাজেট ইউ-কে, নিকোলাস ব্রেলি প্রকাশনা. যুক্তরাজ্যে কাগজের সংস্করণ প্রকাশিত হয় মে ২০১৭ সালে, যুক্তরাষ্ট্রে ২০১৭ সালের দিকে কাগজের বই আকারে প্রকাশিত হয়।বইটি মার্শাল গোল্ডস্মিথের লেখা একটি প্রবন্ধ রয়েছে।
মার্কিন যুক্তরাষ্ট্রে বইয়ের পরিষেবা মাধ্যমে এই বইটি দৃষ্টিশক্তিহীনদের জন্য ব্যবহার উপযোগী করে তোলা হয়।
অনুবাদ সংস্করণে বইয়ের মধ্যে অন্তর্ভুক্ত ভাষাগুলো হল ডাচ, রোমানিয়ান , রাশিয়ান, এবং স্লোভাক  . আসন্ন অনুবাদের মধ্যে অন্তর্ভুক্ত ভাষাগুলো হল আরবি, বুলগেরিয়ান, চীনা, চেক, ইন্দোনেশীয়, কোরিয়ান, স্প্যানিশ, তুর্কি, ভিয়েতনামী এবং বাংলা । বাংলা ভাষায় এই বইটির সমস্ত অনুচ্ছেদগুলো অনুবাদ করছেন প্রিয়.কম এর ফিচার লেখক, বুশরা আমিন তুবা।
বিষয়বস্তু
এই বইয়ের ১০০টি অধ্যায়ে সফল মানুষের ১০০টি অভ্যাস  বা বৈশিষ্ট্যের কথা বলা হয়েছে।  একজন সমালোচক লিখেছেন” লিটল এক্সারসাইজেস ফর সাকসেসফুল লিভিং (ইংরেজি ভাষা- Little Exercises For Successful Living, বাংলা ভাষা - সফল জীবন যাপনের জন্য ছোটখাটো অনুশীলন) শিরোনামের এই বইয়ের প্রথমাংশে আলাদা আলাদা বিভিন্ন ধারনার কথা উল্লেখ করা হয়েছে এবং দ্বিতীয় অংশে অনুশীলনগুলো কীভাবে বাস্তব জীবনে কাজে লাগাতে হবে সেই নিদের্শনা দেওয়া হয়েছে। অন্য একজন বলেছেন- প্রত্যেক সফলতার গোপন সূত্র একটি অনুস্মারক যেটি আমাদের জীবন, ঘর-বাড়ি এবং সর্ম্পককে সহজ ও সাবলীল করে দেয়।
মধু পূর্ণিমা
thumb|ভাদ্র পূর্ণিমাতে বানর একটি মৌচাক সংগ্রহ করে বুদ্ধকে দান করে মধু পূর্ণিমা বৌদ্ধদের অন্যতম একটি ধর্মীয় উৎসব। এ দিনটি বৌদ্ধ ইতিহাসে একটি ঐতিহাসিক ও তাৎপর্যময় দিন। ভাদ্র মাসের পূর্ণিমা তিথিতে এ উৎসব পালন করা হয়।
ঐতিহাসিক প্রেক্ষাপট
তথাগত বুদ্ধ কোশাম্বীতে ভিক্ষু-সংঘসহ অবস্থান করার সময় বিনয়ধর পন্থী ভিক্ষু ও সূত্রধর পন্থী ভিক্ষুর মধ্যে বিনয় সম্পর্কিত একটি বিষয় নিয়ে বিতর্কের সৃষ্টি হয়। এ বিষয় নিয়ে উভয় পন্থী ভিক্ষুদের মধ্যে মতদ্বৈততা চরম আকার ধারণ করলে তথাগত বুদ্ধ তাদের বিবাদ মীমাংসা করার প্রচেষ্টা করেন। কিন্তু উভয় পক্ষ তাদের স্ব স্ব মতের পক্ষে অবস্থান গ্রহণ করেন; ফলে বিবাদ মীমাসা করা সম্ভব না হওয়ায় বুদ্ধ কোশাম্বী ত্যাগ করে পারিলেয়্য নামক বনে গমন করেন এবং দশম বর্ষাবাস সেখানে পালন করেন। পারিলেয়্য বনে বর্ষা যাপন কালে একটি একাচারী হাতি প্রতিদিন বুদ্ধের সেবা করত; বনের ফল সংগ্রহ করে বুদ্ধকে দান করত। এ সময় বনের একটি বনর হস্তীরাজ কর্তৃক বুদ্ধকে সেবা করতে দেখে তারও বুদ্ধকে পূজা করার ইচ্ছা জাগে। ভাদ্র পূর্ণিমাতে সে একটি মৌচাক সংগ্রহ করে বুদ্ধকে দান করেন। মৌচাকে মৌমাছির ছানা ও ডিম থাকায় বুদ্ধ প্রথমে মধু পান করলেন না।বানর তা বুঝতে পেরে মৌচাকটি নিয়ে ছানা ও ডিম পরিষ্কার করে পুনরায় বুদ্ধকে দান করলে এবার বুদ্ধ মধু পান করেন।মধুপান করতে দেখে বানর খুশিতে, আনন্দে আত্মহারা হয়ে বৃক্ষ শাখা হতে বৃক্ষশাখায় লাফাতে লাগল। হঠাৎ অসাবধানতাবশতঃ বৃক্ষের শাখা ভেঙ্গে বানর মাটিতে পড়ে গাছের গোড়ায় আঘাত প্রাপ্ত হয়ে মৃত্যুবরণ করল। বুদ্ধকে মধুদান এবং বুদ্ধের প্রতি প্রসন্নচিত্ত হয়ে মৃত্যুবরণ করার পর বানর তাবতিংস স্বর্গে ত্রিশ যোজন বিস্তৃত কনক বিমান ও সহস্র অপ্সরা লাভ করল। পারিলেয়া বনে হস্তিরাজ কর্তৃক ভগবান বুদ্ধের সেবাপ্রাপ্তি ও বানরের মধুদানের কারণে এ দিনটি বৌদ্ধদের কাছে স্মরণীয় ও আনন্দ-উৎসবমুখর পুণ্যময় একটি দিন।
এ দিনটি উপলক্ষে বৌদ্ধ সম্প্রদায় বুদ্ধ পূজা, সীবলী পূজা, শীল গ্রহণ, সংঘদান, মধু ও ভেষজ দান, বাতি প্রজ্বলন, ভিক্ষু সংঘকে পিণ্ডদানসহ নানা ধর্মীয় আনুষ্ঠানিকতা সম্পন্ন করে থাকে। মধু পূর্ণিমাকে কেন্দ্র করে বৌদ্ধদের দিনব্যাপী নানা কর্মসূচি পালন করে থাকে।
২২ নং ক্রোমোজোম (মানবদেহ)
২২ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ২২ নং ক্রোমোজোম মানবদেহের দ্বিতীয় ক্ষুদ্রতম ক্রোমোজোম২১ নং ক্রোমোজোম এর পরে। এটাতে ৪৯ মিলিয়ন ভিত্তি জোড়া (যা ডিএনএ তৈরীর মুল উপাদান) থাকে, যা কোষে অবস্থিত মোট ডিএনএ-এর ১.৫ থেকে ২.০%।
১৯৯৯ সালে গবেষকগণ হিউম্যান জিনোম প্রজেক্ট এ কাজ শেষে ঘোষণা দেন, তারা ২২ নং ক্রোমোজোমের ভিত্তি জোড়ার বিন্যাস বুঝতে সফল হয়েছেন। ২২ নং ক্রোমোজোম মানবদেহের প্রথম ক্রোমোজোম যার বিন্যাস সম্পুর্ণভাবে আবিষ্কার করা গেছে।
গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোসম ২২ সম্ভবত ৬৯৩ টি জীন ধারণ করে
ক্রোমোজোম ২২কে সাধারণভাবে সবচেয়ে ক্ষুদ্রতম মনে করা হত। কিন্তু ব্যাপক গবেষণার পরে, গবেষকরা সিদ্ধান্তে আসেন এটা ২১ নং ক্রোমোজম থেকে কিছুটা বড়।
গুরুই ইউনিয়ন
গুরুই ইউনিয়ন বাংলদেশের ঢাকা বিভাগের কিশোরগঞ্জ জেলার নিকলী উপজেলার একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
বাহাদুরপুর ইউনিয়ন, নিয়ামতপুর
বাহাদুরপুর ইউনিয়ন নওগাঁ জেলার নিয়ামতপুর থানার ৮ টি ইউনিয়ন এর মধ্যে একটি অন্যতম ইউনিয়ন। এটি নিয়ামতপুর থানার ৮ নং ইউনিয়ন।
অবস্থান
নওগাঁ জেলার ৯৯টি ইউ,পির মধ্যে একটি নিয়ামতপুর উপজেলাধীন ৮ নং বাহাদুরপুর ইউনিয়ন পরিষদ। জেলা সদর থেকে ৬৫কি:মি: দক্ষিণ-পশ্চিমে এবং উপজেলা সদর থেকে  ১৫ কি:মি:  দক্ষিণে পাকা রাসত্মা পার হয়ে আকন্দপুর  নামক স্থানে বাহাদুরপুর পরিষদ অবস্থিত। এই ইউনিয়ন এর মোট আয়তন ৫০,৫২ বর্গ কি:মি।
জনসংখ্যার উপাত্ত
এই ইউনিয়ন এর লোক সংখ্যা ৩৪,৬৭০ জন, পুরুষঃ ১৭,৫০৭ জন, মহিলাঃ ১৭,১৬৩ জন।
পাওয়ার (২০১৬-এর চলচ্চিত্র)
পাওয়ার ২০১৬ সালে মুক্তিপ্রাপ্ত অ্যাকশন কৌতুকাভিনয়ভিত্তিক বাংলা ভাষার একটি চলচ্চিত্র। চলচ্চিত্রটি পরিচালনা করেন রাজীব কুমার বিশ্বাস।এই চলচ্চিত্রের সাউণ্ডট্রেক রচনা করেন জিৎ গাঙ্গুলী। চলচ্চিত্রের প্রধান ভূমিকায় অভিনয় করেন জিৎ, সায়ন্তিকা বন্দ্যোপাধ্যায় এবং নুসরাত জাহান। এটি একটি ২০১৪ তেলুগু চলচ্চিত্র পাওয়ারের পুনর্নির্মাণ যার অভিনয়ে ছিলেন রবি তেজা।
কাহিনি
একটি ব্যক্তি যিনি তাঁর পূর্বে জীবনে দেখতে ছিলেন একজন সৎ পুলিশ-কর্মচারী মতো, তিনি পুলিশে যোগ দেওয়ার জন্য আগ্রহী।
সাউন্ডট্র্যাক
এই সঙ্গীতগুলো রচনা করেন জিৎ গাঙ্গুলী।
অ্যামোনিয়াম সালফেট
অ্যামোনিয়াম সালফেট হল একটি নাইট্রোজেন ঘটিত অজৈব রাসায়নিক সার | অ্যামোনিয়াম সালফেট এর সংকেত হলো |২০১৪ সালে অ্যামোনিয়া বৈশ্বিক শিল্প উৎপাদন ছিল , যা ২০০৬ সালের বৈশ্বিক শিল্প উৎপাদন  থেকে ১৬% বেশি।
প্রাকৃতিক উৎস
বায়ুমন্ডলে খুবই সামান্য পরিমাণে অ্যামোনিয়া পাওয়া যা যায় যা নাইট্রোজেন সমৃদ্ধ প্রাণী ও উদ্ভিদ ক্ষয় থেকে উৎপন্ন হয়। বৃষ্টির জলে অল্প পরিমাণে অ্যামোনিয়া এবং  অ্যামোনিয়াম লবণের উপস্থিতি পাওয়া যায়। আগ্নেয়গিরি অঞ্চলে অ্যামোনিয়াম ক্লোরাইড ও অ্যামোনিয়াম সালফেট পাওয়া যায়।  প্রাণীদেহের অতিরিক্ত এসিড প্রশমিত করতে যকৃত থেকে NH3 নি:সৃত হয়। উর্বল জমি এবং সাগরের পানিতে অ্যামোনিয়াম লবণ পাওয়া যায়। সৌর মন্ডলের প্লুটো, মঙ্গল, বৃহস্পতি , শনি , ইউরেনাস ও নেপচুন গ্রহে অ্যামোনিয়ার সন্ধান পাওয়া গেছে। যেসকল বস্তু অ্যামোনিয়া ধারণ করে তাদেরকে অ্যামোনিয়াক্যাল বলা হয়।
প্রস্ততি
জলে বিচূর্ণ খনিজ ক্যালসিয়াম সালফেট বা জিপসাম রেখে তার মধ্যে বেশি চাপে অ্যামোনিয়া  এবং  প্রবাহিত করলে দ্রাব্য অ্যামোনিয়াম সালফেট অদ্রাব্য ক্যালসিয়াম কার্বনেট উৎপন্ন হয় | অ্যামোনিয়াম সালফেট দ্রবনকে বাস্পায়িত করে ঠান্ডা করলে  এর কেলাস পাওয়া যায় ,
যথা : -.
প্রকৃতি
[i]  অ্যামোনিয়াম সালফেট বর্ণহীন, কেলাসিত, লবণ জাতীয়, অজৈব কঠিন পদার্থ |
[ii] এটি জলে দ্রাব্য এবং এর জলীয় দ্রবণ তড়িৎ পরিবহন করতে পারে |জলীয় দ্রবণে অ্যামোনিয়া সালফেট      এবং    আয়নের বিয়োজিত হয় ,যথা :.
ব্যবহার
[iii] ফিটকিরি এবং অ্যামোনিয়াম ঘটিত বিভিন্ন লবণ প্রস্ততিতে অ্যামোনিয়াম সালফেট ব্যবহৃত হয় ।
টুয়ার্প (সফটওয়্যার)
টিম উইন রিকোভারি প্রজেক্ট (টিডব্লিউআরপি), উচ্চারিত "টুয়ার্প", অ্যান্ড্রয়েড ভিত্তিক ডিভাইসের জন্য একটি ওপেন-সোর্স সফ্টওয়্যার কাস্টম রিকভারি ইমেজ। এটি একটি টাচস্ক্রিন সক্ষম ইন্টারফেস প্রদান করে যা ব্যবহারকারীদের তৃতীয় পক্ষের ফার্মওয়্যার ইনস্টল করতে এবং বর্তমান সিস্টেমের ব্যাক আপ করতে সক্ষমতা দেয়, যা প্রায় সবকটি স্টক রিকোভারি ইমেজ দ্বারা অসমর্থিত।   এইকারণে ফ্লাশ করতে বা ইনস্টল করতে অথবা রুট করতে এটি অ্যান্ড্রয়েড ডিভাইসগুলোতে ইনস্টল করা হয় যদিও এটি ইনস্টলেশনের আগে রুট করা ডিভাইসের উপর নির্ভর করে না।
ফাংশন
ফেব্রুয়ারি ২০১৬ থেকে সংস্করণ নম্বরের প্রথম তিনটি সংখ্যা সংস্করণটিকে নির্দিষ্ট করে, চতুর্থ সংখ্যাটি একটি ড্যাশ দ্বারা অন্যদের থেকে পৃথক করে একটি নির্দিষ্ট ডিভাইসের জন্য একটি একক আপডেট হিসেবে উল্লেখ করে৷ এটি হতে পারে কর্মক্ষমতা উন্নতি, হটফিক্স, বাগফিক্স, বা একটি ডিভাইসের জন্য একটি সাধারণ আপডেট হতে পারে।
একটি অ্যান্ড্রয়েড ডিভাইসে এই কাস্টম রিকোভারিটি ইনস্টল করার (" ফ্ল্যাশিং ") প্রধান পদ্ধতিটির জন্য ডিভাইসের জন্য বিশেষভাবে তৈরি একটি সংস্করণ ডাউনলোড করতে হবে এবং তারপরে ফাস্টবুট বা ওডিনের মতো একটি টুল ব্যবহার করতে হবে। কিছু কাস্টম রম ডিফল্ট রিকোভারি ইমেজ হিসাবে টুয়ার্প ইনস্টল করে দিয়ে থাকে।
, টুয়ার্প কাস্টম রম ইনস্টল করতে প্রাতিষ্ঠানিক সহায়তা প্রাদন করে। (যেমনঃ লিনিয়াজওএসের মত কাস্টম অপারেটিং সিস্টেম বা অন্যান্য সর্বাধুনিক অ্যান্ড্রয়েড ভার্সন), কার্নেল, অ্যাডঅন (গুগল অ্যাপস, ম্যাজিসক, থিম ইত্যাদি) সহ আরো অনেক পরিবর্তন করতে সমর্থন করে।
বিভিন্ন ডিভাইস পার্টিশন যেমন সিস্টেম, বুট, ইউজারডেটা, ক্যাশে, এবং অভ্যন্তরীণ স্টোরেজ পার্টিশনগুলি মোছা, ব্যাক আপ করা, পুনরুদ্ধার করা এবং মাউন্ট করাও সমর্থন করে। টুয়ার্প এছাড়াও এমটিপির মাধ্যমে ফাইল স্থানান্তরের সুবিধা দেয়, সেইসাথে একটি মৌলিক ফাইল ম্যানেজার এবং টার্মিনাল এমুলেটরের বৈশিষ্ট্য প্রদান করে। এটিকে পুরোপুরিভাবে সাজানো সম্ভব।
জানুয়ারী ২০১৭ সালে, টুয়ার্প টিম একটি অ্যান্ড্রয়েড অ্যাপ্লিকেশন প্রকাশ করেছে যা রুট অ্যাক্সেস ব্যবহার করে রিকোভারিকে ফ্ল্যাশ করার অনুমতি দেয়। তবে, রিকোভারি ইমেজের মত অ্যাপটি ওপেন সোর্স নয়। এই অ্যাপটি অফিসিয়াল টুয়ার্প ইমেজের মাধ্যমে রুটেড ও আনরুটেড ডিভাইসে ইনস্টল করা হয়ে থাকে। এটি সিস্টেম পার্টিশনে ইনস্টল করা হয়। এটিকে ডিফল্টরূপে একটি সিস্টেম-স্তরের অ্যাপ হিসেবে ইনস্টল করে, একারণে এটিকে রুট অ্যাক্সেস ছাড়া অ্যান্ড্রয়েড থেকে আনইনস্টল করা যায় না। যাইহোক, টুয়ার্প এখন ব্যবহারকারীকে অ্যাপ থাকার জন্য পছন্দের স্বাধীনতা প্রদান করে।
ইবনে আসাকির
ইবনে আসাকির (১১০৫–১১৭৫) ছিলেন একজন সুন্নি মুসলিম পন্ডিত, একজন ইতিহাসবিদ এবং সুফি মরমী আবু আল-নাজিব সোহরাওয়ার্দী-এর শিষ্য।
নাম
তার পুরো নাম ছিল আল-হাফিজুল মুআররিখ আলি ইবনুল হাসান ইবনে হিবাতিল্লাহ ইবনে আবদিল্লাহ, সিকাতুদ্দিন আবুল-কাসিম, যিনি ইবনে আসাকির আল-দিমাশকি আল-শাফিই আল-আশআরী নামে পরিচিত। (الحافظ المورخ علی بن الحسن بن ھبۃ اللہ بن عبداللہ بن الحسین الدمشقی الشافعی).
জীবনী
ইবনে আসাকির আতাবেগ তোগতেকিন-এর শাসনামলে দামেস্ক-এ জন্মগ্রহণ করেন। একটি ধনী পরিবারের একজন ব্যক্তির জন্য যতটুকু উপযুক্ত ততটুকু বিস্তৃত পরিসরে শিক্ষা লাভ করতে তিনি সক্ষম হন। ১১২০ সাল নাগাদ, তিনি আতাবেগ গুমুশতেগিন দ্বারা নির্মিত শাফিই মাদ্রাসা-য় আল-সুলামির বক্তৃতায় অংশ নিচ্ছিলেন। তিনি তার পিতার মৃত্যুর পর বাগদাদে গমন করেন এবং ১১২৭ সালে হজ্জ ব্রত পালনে মক্কায় যান। তিনি আবুল হাসান আল-আনসারীর (আল-গাজ্জালির একজন ছাত্র) কাছ থেকে নিজামিয়া-তে সালিহ আল-কারমানি এবং ইবনুল হুসাইন আবুল কাসিম-এর হাদিস বিষয়ক বক্তৃতা শুনতে বাগদাদে ফিরে আসেন।
অরুন্ধতী (২০১৪-এর চলচ্চিত্র)
অরুন্ধতী ২০১৪ সালের একটি ভারতীয় বাংলা চলচ্চিত্র। শ্রী ভেঙ্কটেশ ফিল্মস ও সুরিন্দার ফিল্মস প্রযোজিত এবং সুজিত মন্ডল পরিচালিত এই চলচ্চিত্রে প্রধান চরিত্রঃ এক রাণীর ভূমিকায় আছেন খ্যাতনামা অভিনেত্রী কোয়েল মল্লিক। আরও আছেন খ্যাতনামা অভিনেতা ইন্দ্রনীল সেনগুপ্ত। ২০০৯ সালের অনুষ্কা শেট্টি ও সোনু সুদ অভিনীত সুপার-হিট তেলুগু চলচ্চিত্র অরুন্ধতীর পুনঃনির্মাণ এই চলচ্চিত্র।
ইবনে আসাকির
জীবনী
১১৩২ সাল নাগাদ, ইবনে আসাকির দামেস্কে ফিরে আসেন এবং সেই বছরই বিয়ে করেন। নাগরিক অশান্তি তাকে দামেস্ক ছেড়ে ইসফাহান থেকে মার্ভ যেতে বাধ্য করে, যেখানে তিনি আবু সা'দ' আবদ আল-করিম আল-সামানির সাথে দেখা করেন। আল-সামানির সাথে তিনি ভ্রমণ করেন। নিশাপুর ও হেরাত-এ এবং ১১৩৯ খ্রিস্টাব্দের মধ্যে তিনি দামেস্কে ফেরার পথে বাগদাদ অতিক্রম করেন। তার পুরো যাত্রায় তিনি অসংখ্য হাদিস সংগ্রহ করেন এবং হাফিজ হন।
অরুন্ধতী (২০১৪-এর চলচ্চিত্র)
২০১৪ সালের ৩০শে মে চলচ্চিত্রটি মুক্তি পায়। চলচ্চিত্রের প্রিমিয়ার শো'তে আগত কলাকুশলীর চলচ্চিত্রের সকলদিকেরই প্রশংসা করেন।
ইবনে আসাকির
জীবনী
নূর আদ-দ্বীন জাঙ্গির পৃষ্ঠপোষকতায়, ইবনে আসাকির তারিখ দিমাশক রচনা করেন। ১১৭০ সালে, নূর আল-দীন ইবনে আসাকিরের জন্য মাদ্রাসা দার আল-হাদিস নির্মাণ করেন।
অরুন্ধতী (২০১৪-এর চলচ্চিত্র)
কাহিনি
চলচ্চিত্রের কাহিনি গড়ে উঠেছে এক রাণীকে নিয়ে। বাংলার এক গ্রাম ধুলাবাড়িতে রুদ্র (ইন্দ্রনীল সেনগুপ্ত) নামে এক অভিশাপরূপী ব্যক্তি নারীর সম্ভোগে ব্যস্ত হয়ে ওঠেন। এর প্রতিবাদ করেন রাণী অরুন্ধতী (কোয়েল মল্লিক)। সে পিশাচ রুদ্রকে বন্দী করে ফেলে। কিন্তু রুদ্র আবারও পিশাচের সাধনা করে জেগে ওঠে। কিন্তু তখন রাণী অরুন্ধতীর অন্য জন্ম। এই জন্মেও সে মুখোমুখি হয় রুদ্রর৷ সর্বশেষে দোষ্ট পিশাচকে পরাজিত করে রাণী অরুন্ধতী।
সঙ্গীত
এই চলচ্চিত্রের সঙ্গীত পরিচালনা করেন প্রখ্যাত সঙ্গীত পরিচালক জিৎ গাঙ্গুলী। এর গান রচনা করেন তার স্ত্রী চন্দ্রাণী গঙ্গোপাধ্যায়।
দুর্গাপুর ইউনিয়ন, বেগমগঞ্জ
দুর্গাপুর বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।
ইবনে আসাকির
জীবনী
ইবনে আসাকির ৮০ জন মহিলা মুসলিম পণ্ডিতের অধীনে অধ্যয়ন করেছেন।
অরুন্ধতী (২০১৪-এর চলচ্চিত্র)
শুরু
রাজিব তান্দুন এই চলচ্চিত্রটি যৌথভাবে প্রযোজনা করছেন। এই চলচ্চিত্রের বাজেট প্রায় ৬-৭ কোটি ভারতীয় টাকা। ২০০৯ সালের এই সুপারহিট চলচ্চিত্র করার অনুমতি নেয়ার জন্য অনেক ব্যয় করতে হয়েছে। অনেক বৈঠকের পর এই মূল্য গ্রহণযোগ্য পর্যায়ে এসেছে।
দুর্গাপুর ইউনিয়ন, বেগমগঞ্জ
অবস্থান ও সীমানা
বেগমগঞ্জ উপজেলার উত্তর-পূর্বাংশে দুর্গাপুর ইউনিয়নের অবস্থান। এ ইউনিয়নের পশ্চিমে নরোত্তমপুর ইউনিয়ন ও চৌমুহনী পৌরসভা, দক্ষিণে চৌমুহনী পৌরসভা ও হাজীপুর ইউনিয়ন, পূর্বে রসুলপুর ইউনিয়ন ও কুতুবপুর ইউনিয়ন এবং উত্তরে সোনাইমুড়ি উপজেলার অম্বরনগর ইউনিয়ন ও নাটেশ্বর ইউনিয়ন অবস্থিত।
অরুন্ধতী (২০১৪-এর চলচ্চিত্র)
চরিত্র নির্বাচন
কোয়েল মল্লিককে প্রথমবারের মত এই চলচ্চিত্র একজন যুদ্ধংদেহী নারীর চরিত্রে দেখা যায়। নিজের চরিত্র সম্পর্কে তিনি বলেছেন, "যতক্ষণ না তুমি ঝুঁকি নিচ্ছ, ততক্ষণ তুমি বুঝতে পারবে না যে তুমি কোন পর্যায়ে যেতে পারো। এই জীবনের-থেকে-বড় চরিত্রগুলোতে অভিনয় করাটা মোটেও সহজ না। প্রথমত এখানে বিষয়টিকে বিশ্বাস করতে হয়। আমি পুনর্জন্মে বিশ্বাস করি। হ্যাঁ বলে দেবার পর আমাকে অরুন্ধতীর শারীরিক ভাষা বুঝতে হয়েছে।"
দুর্গাপুর ইউনিয়ন, বেগমগঞ্জ
প্রশাসনিক কাঠামো
দুর্গাপুর ইউনিয়ন বেগমগঞ্জ উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ।
ইবনে আসাকির
রচনাবলি
"অনুরূপভাবে, নাজ্জারিয়া মনে করত যে স্রষ্টা স্থানীয়করণ বা দিকনির্দেশ ছাড়াই সব জায়গায় আছেন। এবং হাশবিয়া ও মুজাসসিমা মনে করেছিলেন যে আল্লাহ আরশের উপর অবস্থান করছেন এবং সেই সিংহাসন তার জন্য একটি স্থান এবং তিনি এতে বসে আছেন। -আশ'আরী তাদের মধ্যে একটি মধ্যম পথ অনুসরণ করেছিলেন এবং ধরেছিলেন যে ঈশ্বর ছিলেন যখন কোন স্থান ছিল না, এবং তারপর তিনি আরশ এবং [কুরসি] তার স্থানের প্রয়োজন ছাড়াই সৃষ্টি করেছিলেন এবং তিনি স্থান তৈরি করার পরেও ঠিক একই রকম ছিলেন যেমনটি তিনি আগে ছিলেন। তিনি এটি সৃষ্টি করেছেন।"
দুর্গাপুর ইউনিয়ন, বেগমগঞ্জ
যোগাযোগ ব্যবস্থা
প্রধান যোগাযোগ ব্যবস্থা সড়ক পথ। এই ইউনিয়নে বেশির ভাগ সড়ক ই বর্তমানে পাকা সড়ক, যেগুলো সাধারণ মানুষের চলাচল ও পন্য পরিবহন এর কাজে ব্যবহার হয়।
হাট-বাজার
উল্লেখযোগ্য বাজারের মধ্যে আছে বালী মসজিদ বাজার, দাওয়াত খোলা বাজার, নতুন বাজার, বেপারী পাড়া বাজার, পশার পুকুর পাড় ইত্যাদি।
অরুন্ধতী (২০১৪-এর চলচ্চিত্র)
পর্যালোচনা
আনন্দবাজার পত্রিকা চলচ্চিত্রের পর্যালোচনায় একে দেয় এবং বলে যে "এ ছবি হিট হতেই বাজারে এসেছে।" তারা কোয়েল মল্লিক, ইন্দ্রনীল সেনগুপ্তর দুর্দান্ত অভিনয়, জিৎ গাঙ্গুলীর অসাধারণ সঙ্গীত ও বাবা যাদবের খুব ভাল কোরিওগ্রাফির প্রশংসাও করেন। দ্য টাইমস অফ ইন্ডিয়া চলচ্চিত্রের পর্যালোচনাতে বলে, "চলচ্চিত্রটির হিট হওয়ার যথেষ্ট বাঙালিয়ানা এতে রয়েছে।" সংবাদ প্রতিদিন এর পর্যালোচনায় বলে, "সব মিলিয়ে 'অরুন্ধতী' দর্শক উপভোগ করেছে।" আজকাল পত্রিকা চলচ্চিত্রের পর্যালোচনাতে ইন্দ্রনীল সেনগুপ্তের খলনায়কত্ব এবং কোয়েল মল্লিকের অসাধারণের অভিনয়ের উচ্চকিত প্রশংসা করে।
ক্রেগ উইলিয়ামস
ক্রেগ জর্জ উইলিয়ামস (জন্ম ২৫ ফেব্রুয়ারি ১৯৮৪ ওশাকাটি, ওশানা অঞ্চলে ) একজন নামিবিয়ার ক্রিকেটার।
উইলিয়ামস ২০০৭ সালে নামিবিয়ান ক্রিকেট দলের হয়ে প্রথম-শ্রেণির ক্রিকেটে অভিষেক করেছিলেন, উত্তর-পশ্চিম অঞ্চলের বিপক্ষে তিন দিনের দক্ষিণ আফ্রিকার প্রাদেশিক চ্যালেঞ্জ ম্যাচে। উইলিয়ামস ম্যাচের প্রথম ইনিংসে চার ওভার বোল করে ২৩ রান দিয়েছিলেন। প্রথম শ্রেণীর অভিষেক ইনিংসে তিনি অর্ধশতক করেছিলেন।
উইলিয়ামস তখন থেকে নামিবিয়া এ দলের হয়ে খেলেছেন, এই দলের হয়ে প্রথমবারের মতো কানাডার বিপক্ষে সেঞ্চুরি করেছিলেন। ২০১৮ জানুয়ারিতে, ২০১৮ আইসিসি ওয়ার্ল্ড ক্রিকেট লিগ দ্বিতীয় বিভাগ টুর্নামেন্টের জন্য নামিবিয়ার স্কোয়াডে তাঁর নাম ছিল।
২০১৯ সালের মার্চ মাসে, তাকে নামিবিয়ার স্কোয়াডে পুনরায় অন্তর্ভুক্ত করা হয়ে ২০১৯ আইসিসি ওয়ার্ল্ড ক্রিকেট লীগ দ্বিতীয় বিভাগ টুর্নামেন্টের জন্য। উক্ত প্রতিযোগিতায় নামিবিয়া শীর্ষ চারে অবস্থান করলে, একদিনের আন্তর্জাতিক (ওডিআই) মর্যাদা পেয়ে যায়। উইলিয়ামস টুর্নামেন্টের ফাইনালে ওমানের বিপক্ষে ২৭ এপ্রিল ২০১৯ তারিখে নামিবিয়ার হয়ে ওডিআইয়ে অভিষেক হয়েছিল।
২০১৯-২০ আন্তর্জাতিক মৌসুমের আগে ক্রিকেট নামিবিয়ার ঘোষিত এলিট মেনস স্কোয়াডের পঁচিশজন ক্রিকেটারের মধ্যে তিনিও ছিলেন একজন। তিনি বোস্টওয়ানার নামিবিয়া সফরকালে ১৯ আগস্ট ২০১৯-এ বটসওয়ানার বিপক্ষে নামিবিয়ার হয়ে টুয়েন্টি২০ আন্তর্জাতিক (টি২০আই) ক্রিকেটে অভিষেক করেছিলেন। ২০১৯ সালের সেপ্টেম্বরে সংযুক্ত আরব আমিরাতে অনুষ্ঠিত আইসিসি টুয়েন্টি২০ বিশ্বকাপ বাছাইপর্বের টুর্নামেন্টের জন্য নামিবিয়ার স্কোয়াডে তাকে নাম দেওয়া হয়েছিল।
মায়ের মর্যাদা
মায়ের মর্যাদা হচ্ছে ২০০৬ সালে মুক্তিপ্রাপ্ত একটি বাংলাদেশী পারিবারিক প্রণয়ধর্মী-নাট্য চলচ্চিত্র। চলচ্চিত্রটি পরিচালনা করেছেন দিলীপ বিশ্বাস এবং জি সিরিজ ও গীতি কথাচিত্রের ব্যানারে প্রযোজনা করেছেন গায়ত্রী বিশ্বাস। চলচ্চিত্রটিতে অভিনয় করেছেন মান্না, শাকিব খান, মৌসুমী, শাবনুর, ববিতা, সোহেল রানা, হুমায়ুন ফরিদী, ডলি জহুর সহ আরোও অনেকে। এটি দিলীপ বিশ্বাস পরিচালিত শেষ চলচ্চিত্র। এটি মান্না, শাকিব খান, মৌসুমী, ও শাবনুর একত্রে অভিনীত প্রথম ও শেষ চলচ্চিত্র।
সঙ্গীত
মায়ের মর্যাদা চলচ্চিত্রের সঙ্গীত পরিচালনা করেছেন বাংলাদেশের বিশিষ্ট সঙ্গীত পরিচালক ইমন সাহা
অখিল ভারতীয় আয়ুর্বিজ্ঞান সংস্থান, রায়পুর
অখিল ভারতীয় আয়ুর্বিজ্ঞান সংস্থান রায়পুর (এইমস রায়পুর) ভারতের ছত্তিশগড় রাজ্যের রায়পুরে অবস্থিত একটি মেডিকেল কলেজ ও চিকিৎসা গবেষণার সরকারি বিশ্ববিদ্যালয়। এটি ২০১২ সালে প্রধানমন্ত্রী স্বাস্থ্য সুরক্ষা যোজনার (পিএমএসএসওয়াই) অধীনে প্রতিষ্ঠিত ছয়টি এইমস স্বাস্থ্যসেবাসমূহের মধ্যে একটি এবং ভারত সরকারের স্বায়ত্তশাসিতভাবে স্বাস্থ্য ও পরিবার কল্যাণ মন্ত্রকের অধীনে কাজ করে।
বিদ্যায়তন
এইমস রায়পুর রায়পুর শহরের তাতিবাঁধ গুরুদ্বারের কাছে জিই রোডে অবস্থিত। মোট ₹৮৪০ কোটি (ইউএস$১১০ মিলিয়ন) ব্যয়ে নির্মিত, এইমস রায়পুর ১০৩.৬৩ একর (০.৪ বর্গকিমি) এলাকা জুড়ে বিস্তৃত, যেখানে হাসপাতাল ও কলেজ কমপ্লেক্স ৬৩.৮৫ একর (০.৩ বর্গকিমি) ও আবাসিক কমপ্লেক্স ৩৯.৭৮ একর (০.২ বর্গকিমি) দখল করে রয়েছে।
রায়পুরের প্রধান শহরে সহজে প্রদেশ প্রবেশযোগ্য স্থানে অবস্থিত হওয়ায়, প্রতিষ্ঠানটি ছত্তিশগড়, পূর্ব মহারাষ্ট্রের কিছু অংশ (বিদর্ভ অঞ্চল), মধ্যপ্রদেশ ও ওড়িশা সহ মধ্য ভারতের সংখ্যাগরিষ্ঠ জনসংখ্যার চাহিদা চিকিৎসা পরিষেবা সেব্রাহ সরবরাহ করে। মহাবিদ্যালয়টি স্বামী বিবেকানন্দ বিমানবন্দর থেকে ২৬ কিলোমিটার ও রায়পুর জংশন রেলওয়ে স্টেশন থেকে ১০.৬ কিলোমিটার দূরে অবস্থিত।
সঞ্চারক জেলা
সঞ্চারক জেলা অথবা সঙ্গচারক নামেও পরিচিত, আফগানিস্তানের সারে পোল প্রদেশের একটি অন্যতম জেলা। এটির কেন্দ্রীয় অঞ্চলের নাম হচ্ছে তুকার বা টোকজার নামক শহর। সঞ্চারক জেলা মূলত পূর্বের বালখ প্রদেশের সীমানা ঘিরে গড়ে উঠেছে। জেলাটি ১০৮৯ বর্গ কিলোমিটার এলাকা জুড়ে গঠন করা হয়েছে।
জনসংখ্যা
২০১০ সালের আদমশুমারীর আনুমানিক হিসাব অনুযায়ী সঞ্চারক জেলার জনসংখ্যার ছিল প্রায় ৮৭,৬৭০ জন এর মত। যার মধ্যে থেকে ৪৪,২৮৭ জন পুরুষ এবং ৪৩,৩৮৩ জন মহিলা রয়েছে। জেলাটির জনসংখ্যা প্রায় ৯০% তাজিক সম্প্রদায়ের এবং অন্যান্য সম্প্রদায়ের রয়েছে ১০%।
রূপসী বাংলা
প্রকাশনা তথ্যাদি
রূপসী বাংলা কাব্যসংকলনটির প্রথম প্রকাশ ১৯৫৭ খ্রিষ্টাব্দে। প্রকাশক সিগনেট প্রেস, কলকাতা। প্রতিক্ষণ পাবলিকেশনস ১৯৮৪ খ্রিষ্টাব্দে গ্রন্থটির পাণ্ডুলিপি সংস্করণ প্রকাশ করে। কৌতূহলোদ্দীপক বিষয় হলো এই যে জীবনানন্দ তার জীবদ্দশায় এ গ্রন্থটি বা এর অন্তর্ভুক্ত কোন কবিতা প্রকাশ করেন নি। মৃত্যুর পর এর পূর্ণাঙ্গ পাণ্ডুলিপির খাতা আবিষ্কৃত হয়। পাণ্ডলিপিটি সম্পূর্ণ অবস্থায় পাওয়া যায়। তবে প্রথম মুদ্রণার্থে লেখার খাতা থেকে প্রেসকপি তৈরী করে ছিলেন কবি ভূমেন্দ্র গুহ; তাকে সাহায্য করেছিরেন জীবনানন্দ’র ছোট বোন সুচরিতা দাশ।
জীবনানন্দ দাশ এ কাব্যগ্রন্থের প্রচ্ছদনাম নির্বাচন করেছিলেন ‌‌বাংলার ত্রস্ত নীলিমা‌‌; প্রকাশকালে রূপসী বাংলা স্থির করা হয়। এছাড়া ১৯৮৪ খ্রিষ্টাব্দে গ্রন্থটির একটি পাণ্ডুলিপি সংস্করণও প্রকাশ করা হয়। পাণ্ডুলিপির সঙ্গে প্রকাশিত গ্রন্থটির কিছু পার্থক্য ধরা পড়ে। পাণ্ডুলিপিতে কবিতার সংখ্যা ৭৩টি। ১৯৫৭ খ্রিষ্টাব্দে গ্রন্থাকারে মুদ্রণকালে গৃহীত হয় ৬২টি। প্রতীয়মান হয় কেবল সনেটগুলো নির্বাচন করা হয়েছিল।
কবিতাসমূহের প্রথম পংক্তি
শিরোনাম না থাকায় রূপসী বাংলা গ্রন্থের কবিতাগুলোকে কবিতার প্রথম পংক্তি দিয়ে চিহ্নিত করা হয়ে থাকে। কবিতাগুলি হল:
স্পেনীয় বিজ্ঞান ও প্রযুক্তি ফাউন্ডেশন
স্পেনীয় বিজ্ঞান ও প্রযুক্তি ফাউন্ডেশন বা (স্পেনীয় নাম) ফাউন্ডেশন এস্পানোলা পারা লা সিয়েন্সিয়া ইয়ে লা টেকনোলজি (Fundación Española para la Ciencia y la Tecnología) সংক্ষেপে এফইসিওয়াইটি (FECYT) (ইংরেজি: Spanish Foundation for Science and Technology) হল স্পেনের একটি স্বাধীন অলাভজনক সংস্থা যা স্পেনীয় বিজ্ঞান ও প্রযুক্তির প্রচার করে। এটি ২০০১ সালে গঠিত হয়েছিল এবং এটি জাতীয় মন্ত্রী দে সিয়েনসিয়া, ইনোভাসিয়ন ই ইউনিভার্সিডেস (সাবেক মন্ত্রী দে এডুকেশন ও সিয়েনসিয়া) থেকে তহবিল গ্রহণ করে।
সামঝাওঁ
সামঝাওঁ ২০১৪ বলিউড চলচ্চিত্র হাম্পটি শর্মা কি দুলহানিয়া এর একটি রোমান্টিক ধরনের গান । গানটি গেয়েছেন অরিজিৎ সিং এবং শ্রেয়া ঘোষাল। গানটি কথাগুলো লেখেছেন আহমদ আনীস এবং কুমার। গানটির আসল সুরকার হলেন জাওয়াদ আহমেদ।. ছবিটির মূল নায়িকা আলিয়া ভাট কর্তৃক গানটির আরেকটি সংস্করণ জুলাই ২, ২০১৪ সালে মুক্তি দেয়া হয়।
ডাব্লিউডাব্লিউই স্ম্যাকডাউন ১০০০
স্ম্যাকডাউন ১০০০ হলো ডাব্লিউডাব্লিউই এর ব্র্যান্ড স্ম্যাকডাউনের ১০০০ তম বিশেষ এপিসোড। যেটি ১৬ অক্টোবর ২০১৮ (যুক্তরাষ্ট্র) টিভিতে সরাসরি সম্প্রচারিত হয়।
সমতল পৃথিবী
thumb|ওরল্যান্ডো সমতল পৃথিবী মানচিত্র সমতল পৃথিবী (ইংরেজি ভাষায়: Flat Earth) বলতে এখানে পৃথিবী গোলাকার নয়, বরং সমতল, এই ধারণাকে বোঝানো হচ্ছে। অনেক আগে সবার ধারণাই এমন ছিল। খ্রিস্টপূর্ব ৪র্থ শতকে গ্রিকরা পৃথিবীর আকৃতি নিয়ে সঠিক ধারণা পোষণ করতে শুরু করে। এই সময় থেকেই পৃথিবীর অনেক স্থানে সমতল পৃথিবীর ধারণা পরিত্যক্ত হতে শুরু করে।
চারপাশে তাকালে পৃথিবীকে সমতল মনে হয়। কারণ পৃথিবী এতো বড় গোলক যে, কোন নির্দিষ্ট স্থান থেকে চারপাশটা সমতল মনে হয়। বিজ্ঞানের যে পরীক্ষাগুলোতে পৃথিবীর উপরিতলের ছোট কোন অংশ নিয়ে কাজ করা হয় সেখানে সমতলই ধরা যেতে পারে। এক্ষেত্রে ফলাফলের খুব একটা হেরফের হবে না। কিন্তু বৃহৎ দূরত্বের ক্ষেত্রে অবশ্যই গোলাকার ধরতে হয়। অর্থাৎ পৃথিবীর তলকে সমতল ধরা হবে না গোলাকার ধরা হবে তা, কোন ধরনের কাজ করা হচ্ছে তার উপর নির্ভর করে। এ কারণেই প্রাচীন যুগে কেবল নাবিক বা জ্যোতির্বিজ্ঞানী ছাড়া কারও পৃথিবী গোলাকার এটা চিন্তা করার প্রয়োজন পড়তো না। অবশ্য দার্শনিক ও ধর্মতত্ত্ববিদরাও এ নিয়ে চিন্তা করেছেন।
খ্রিস্টান ধর্মে এক সময় বিশ্বাস করা হতো, পৃথিবী সমতল। বর্তমানে এই বিশ্বাসকে "সমতল পৃথিবীর পুরাণ" হিসেবে আখ্যায়িত করা হয়। ১৯৪৫ সালে ব্রিটেনের ঐতিহাসিক সংস্থা ইতিহাসের সবচেয়ে মারাত্মক ২০টি ভুলের তালিকা প্রকাশ করেছে। এই তালিকায় সমতল পৃথিবী পুরাণ ২ নম্বরে স্থান পেয়েছে। এখন বুদ্ধিজীবীদের অনেকে বলছেন, ৩য় খ্রিস্টপূর্বাব্দের পর থেকে খুব ব্যতিক্রম ছাড়া পাশ্চাত্যের কেউই সমতল পৃথিবীর ধারণায় বিশ্বাস করতো না।
দামুড়হুদা থানা
দামুড়হুদা থানা বাংলাদেশের চুয়াডাঙ্গা জেলার একটি মডেল থানা।
প্রশাসনিক এলাকাসমূহ
দামুড়হুদা উপজেলার ৬টি ইউনিয়নের প্রশাসনিক কার্যক্রম দামুড়হুদা মডেল থানার অধীন।
ড্রুক ৎসেন্ধেন
ড্রুক ৎসেন্ধেন (འབྲུག་ཙན་དན; উচ্চরণঃ Druk Tsendhen; অর্থঃ বজ্র ড্রাগনের রাজ্য) ভুটানের জাতীয় সঙ্গীত। এই গানের কথা দিয়েছেন "দাশো গ্যালদুন থিনলেয়" এবং সুর দিয়েছেন "আকু তোংমি"। সঙ্গীতটিসঙ্গীত রচয়িতা আকু তোংমি ভারতে শিক্ষালাভ করেন এবং সাম্প্রতিক সামরিক ব্রাস ব্যান্ড নেতায় নিযুক্ত হন। সেই সময় ভারতের প্রধানমন্ত্রী জওহরলাল নেহ্‌রুর ভুটান পরিদর্শনের সময় অনুষ্ঠানের জন্য একটি সঙ্গীত প্রয়োজন হলে ভুটানের রাজার অনুরোধে, তিনি এটি সুর করণ করে। এই অঞ্চলের সঙ্গীতকে স্থানীয় শৈলী স্মরণ করিয়ে দেয়। প্রকৃত সুরটি লোক গান "থ্রি ন্যাম্পা মেদ পা পেমাই থ্রি" ("অপরিবর্তনীয় পদ্ম সিংহাসন") উপর ভিত্তি করে করা হয়েছে। প্রকৃত সঙ্গীতটি ১২ লাইনের ছিল, কিন্তু রাজার একজন সেক্রেটারি ১৯৬৪ সালে একে বর্তমান ছয় লাইন সংস্করণে সংক্ষিপ্ত করা হয়।
ফিলোসফিয়া ন্যাচারালিস প্রিন্সিপিয়া ম্যাথামেটিকা
ফিলোসফিয়া নেচারালিস প্রিন্সিপিয়া ম্যাথেমেটিকা (Philosophiæ Naturalis Principia Mathematica অর্থ: প্রাকৃতিক দর্শনের গাণিতিক নীতি) নব্য লাতিন ভাষায় রচিত ইংরেজ বিজ্ঞানী এবং আধুনিক বিজ্ঞানের অন্যতম পথিকৃৎ স্যার আইজাক নিউটনের লেখা সবচেয়ে বিখ্যাত বইয়ের নাম। বইটি ১৬৮৭ সালের ৫ই জুলাই প্রকাশিত হয়। ১৭২৬ সালে প্রথম সংস্করণের ভুলগুলো সংশোধন করে দ্বিতীয় আরেকটি সংস্করণ প্রকাশিত হয়। পদার্থবিজ্ঞানের ইতিহাসে অত্যন্ত গুরুত্বপূর্ণ তিনটি বিষয় এতে আলোচিত হয়: নিউটনের গতিসূত্র যা চিরায়ত বলবিজ্ঞানের ভিত্তি স্থাপন করে, সার্বজনীন মহাকর্ষ তত্ত্ব এবং কেপলারের গ্রহীয় গতি সম্পর্কিত সূত্রের প্রমাণ। প্রিন্সিপিয়াকে বিজ্ঞানের ইতিহাসে সবচেয়ে গুরুত্বপূর্ণ ও প্রভাবশালী বইগুলোর একটি হিসেবে গণ্য করা হয়।